Asociația ASO-EST “Educație Talent Șansă"

“EDUCAȚIA este cea mai puternică armă pe care voi o puteți folosi pentru a schimba lumea“ – Nelson Mandela “TALENTUL nu înseamnă nimic. Contează doar curajul. Ai curajul să-ți folosești talentul cu care te-ai născut“ – Woody Allen “Viitorul are multe nume: pentru cei slabi intangibil, pentru fricoși necunoscut, pentru curajoși ȘANSA“ – Victor Hugo

Asociația pentru consiliere în carieră “EDUCAȚIE TALENT ȘANSĂ“ ASO- EST, se constituie potrivit Ordonaței Guvernului nr.26/2000 modificată și completată cf. Legii nr.246/18.07.2005, cu privire la Asociații și Fundații și își desfășoară activitatea în conformitate cu leglile române. Asociația este o persoană juridică de drept privat, autonomă, neguvernamentală, apolitică și fără scop lucrativ, cu sediul în București, str. Transilvaniei, nr.1, sector 1, fiind înființată la data de 31.01.2012, prin hotărârea Judecătoriei sector 1 București, activitatea acesteia fiind coordonată de avocat Tatiana Rădulescu și avocat Simona Daniela Otel. Așa cum se arată și în statutul asociației membrii fondatori au hotărât în baza dreptului constituțional la asociere și a voinței liber consimțite, să se asocieze, având printre altele ca scop: -promovarea intereselor socioprofesionale, educaționale, culturale, de consiliere în carieră, de formare și promovare a mijloacelor apărării drepturilor și libertăților omului, în principal a libertății conștiinței și a dreptului la liberă exprimare;

-promovarea interesului pentru perfecționarea profesională a tinerilor, lucrătorilor angajați în domeniul public sau privat precum și alte categorii de grupuri vulnerabile și a oricăror persoane care solicită sau au nevoie de asemenea activități care să le asigure evoluția în domeniile de mai sus; -elaborarea și promovarea de programe de sprijin pentru corectarea fenomenului de părăsire timpurie a școlii, prin reintegrarea în educație și formarea profesională a elevilor cu risc de părăsire timpurie a școlii, pentru copii, preșcolari și elevi expuși riscului de părăsire timpurie a scolii, cât și către familiile acestora și se vor viza în special populația romă, persoanele cu dizabilități și persoanele din mediul rural, precum și alte categorii de grupuri vulnerabile și a oricăror persoane care solicită sau au nevoie de asemenea activități care să le asigure evoluția în domeniile de mai sus.

Printre activitățile Asociației pentru consiliere în carieră “EDUCAȚIE TALENT ȘANSĂ“ ASOEST, care au avut în vedere scopul constituirii acesteia, s-au organizat diferite Workshopuri, cum ar fi: -“Punct de cotitură în carieră”, unde participanții au fost invitați să afle: ce sunt punctele de cotitură și cum îți afectează ele viața personală și profesională; care este busola de ghidare; ce alegeri și schimbări personale trebuie să faci pentru a-ți schimba rezultatele; cum îți recapeți încrederea în forțele proprii; cum să devii propriul antrenor pentru succes.

– “Învață cum poți să treci la un nivel superior în cariera ta”, pentru tinerii care încearcă să își găsească un loc de muncă potrivit, dar nu știu cum să își stabilească direcția ideală, bazându-se pe propriile abilități, resurse și talente. -”Uvertura carierei – Voluntariatul”, unde participanților li s-au prezentat diferitele oportunități ale voluntariatului, cum ar fi: Voluntariatul te ajuta să înveți abilități necesare în lumea reală. Nu este un secret că școala ne pregătește foarte puțin pentru ceea ce se intamplă cu adevărat în viață. De aceea, înainte să intri în piața muncii e bine să treci printr-o experiența de voluntariat. Aceasta poate fi o „simulare” și te poate ajuta să acumulezi abilități precum: abilități de comunicare, cum să iți crești încrederea în sine, cum să te încadrezi în termenele limită. Printre evenimentele organizate de Asociația pentru consiliere în carieră “EDUCAȚIE TALENT ȘANSĂ“ ASO-EST, în rândul categoriilor defavorizate în care se află și o parte din populația romă, s-a enumerat și cel intitulat: -”Și comunitatea romă, are dreptul la o șansă”, care s-a desfășurat în județul Dâmbovița, comuna LudeștiScheiu de Jos.

La sediul Primăriei din localitate au fost prezente persoane din comunitatea romă, care au expus problemele cu care se confruntă cele mai stringente fiind lipsa actelor de stare civilă și lipsa actelor de proprietate pentru terenurile pe care aceștia și-au construit casele, fapt care îi împiedică să rezolve diferitele aspecte legate de înscrierea copiilor la grădiniță și scoală, loc de muncă, asigurări de sănătate etc. Cu sprijinul autorităților locale s-a încercat găsirea unor soluții legale pentru rezolvarea acestor situații. S-a mers în comunitate, s-a discutat cu familiile prezente și membrii acestora. Ludești, este o comună în județul Dâmbovița, formată din satele: Ludești, Milosani, Potoselu, Scheiu de Jos, Scheiu de Sus. Prima atestare documentară datează din anul 1539, din timpul domniei lui Radu Paisie, domnul Țării Românești.

Deoarece printre scopurile Asociației pentru consiliere în carieră “EDUCAȚIE TALENT ȘANSĂ“ ASOEST, se află și acela al promovării intereselor socioprofesionale, educaționale, culturale, dreptul la liberă exprimare, asociația a organizat o serie de evenimente în acest sens, printre care se pot enumera: -“GOPO – un nume de legendă“, unde a fost omagiată personalitatea lui Ion Popescu-Gopo, creatorul a nenumărate filme de desene animate în care personajul principal era „omulețul lui Gopo”, o creație proprie care l-a făcut celebru și i-a caștigat câteva premii naționale și internaționale, actor, editor de film, scenarist și regizor de film. Eveniment organizat cu sprijinul d-nei Director Animafilm Manuela Hodar, echipei Gopo, d-na Pierrette Atanasiu, d-na Maria Capoianu, d-nul Roland Pupăză, precum și a d-nei profesoare Mihaela Maria Bal (Iulia Hasdeu), d-nei profesoare Niculina Chiper (Liceul “Nichita Stănescu”), d-nei Emilia Persu (vicepreședinte UAPR), cu participarea elevilor de la Colegiul “Iulia Hasdeu”.

– în fiecare an asociația a organizat evenimente prin care au fost omagiate sărbătorile naționale și diferite zile tradiționale, lansări de carte: 24 Ianuarie – Ziua Unirii Principatelor Române, 1 Decembrie – Ziua Națională a României, 15 Ianuarie – Ziua lui Mihai Eminescu, poetul național, Dragobete, 1 Martie, 8 Martie, 1 Iunie, unde au fost invitați artiști, poeți, cântăreți, s-au oferit diplome de participare și premii. De asemenea asociația, cu aceste prilejuri și nu numai a făcut donații și a participat la evenimente caritabile. Pe agenda Asociației pentru consiliere în carieră “EDUCAȚIE TALENT ȘANSĂ“ ASO-EST, se află în prezent: – preocuparea pentru victimele violenței domestice, tot o categorie defavorizată a societății, pentru dreptul acestora de a avea acces la un Centru de primire în regim de urgență.

O realitate socială crudă și o problemă serioasă a societății noastre, din păcate ignorată. Numărul Centrelor de primire în regim de urgență, fiind insuficient, mai ales în capitală, la nivelul sectoarelor. -susținerea în ceea ce privește egalitatea de gen. De ce susținem egalitatea de gen? Egalitatea de gen este un deziderat fundamental pentru o societate democratică. În prezent una dintre preocupările constante este aceea de a integra perspectiva de gen la nivelul tuturor politicilor publice.

Deși în societate problemele legate de feminism sunt în continuare privite cu reticență, considerăm că avem obligația morală de a normaliza în sfera publică teme precum lupta împotriva violenței asupra femeilor, combaterea stereotipurilor de gen, eliminarea disparităților salariale între femei și bărbați sau modul în care sunt împărțite responsabilitățile în gospodărie.

Egalitatea de gen este esențială pentru clădirea unei societăți în care toți avem șansa de a ne dezvolta, de a ne atinge potențialul și de a fi cetățeni activi și respectați. -workshop legislativ, cu tema: “Legea pe înțelesul tuturor“ -lansarea Albumului de fotografii, care cuprinde imagini inedite și în premieră, ale evenimentelor din 1989, realizate de fotoreporterul Paul Agarici. În decembrie 1989, Paul Agarici era fotoreporter la revista „Flacăra“. A plecat în mijlocul evenimentelor cu aparatul de fotografiat şi cu 30 de filme şi a reuşit să imortalizeze unele dintre cele mai importante momente petrecute în acele zile tulburi la Bucureşti. Pe parcursul perioadei următoare Asociația pentru consiliere în carieră “EDUCAȚIE TALENT ȘANSĂ“ ASOEST, va continua evenimentele și activitățile specifice, și va fi alături de membrii și simpatizanții săi.

Avocat Tatiana Rădulescu

Contents